MCOT แต่งตั้ง “บิ๊กเบี้ยว” ขึ้นนั่งประธานกรรมการ มีผลตั้งแต่ 22 ธ.ค.58
MCOT แต่งตั้ง “บิ๊กเบี้ยว” ขึ้นนั่งประธานกรรมการ มีผลตั้งแต่ 22 ธ.ค.58 อนึ่ง “บิ๊กเบี้ยว” หรือ พลเอกฉัตรเฉลิม เฉลิมสุข เป็นหนึ่งในสมาชิกสภานิติบัญญัติแห่งชาติ อีกทั้งปัจจุบันยังดำรงตำแหน่งกรรมการอิสระใน PTT 
23 ธ.ค. 2558

บริษัท อสมท จำกัด (มหาชน) หรือ MCOT ระบุว่า ที่ประชุมคณะกรรมการบริษัทในการประชุมครั้งที่ 17/2558 วันที่ 22 ธันวาคม 2558 มีมติเลือกตั้ง พลเอกฉัตรเฉลิม เฉลิมสุข เป็นประธานกรรมการ บมจ. อสมท ตั้งแต่วันที่ 22 ธันวาคม 2558 เป็นต้นไป
อนึ่ง พลเอกฉัตรเฉลิม หรือที่บรรดาสื่อมวลชนเรียกว่า “บิ๊กเบี้ยว” รับราชการจนได้ดำรงตำแหน่ง เจ้ากรมยุทธการทหารบก ต่อมาได้เลื่อนตำแหน่งเป็น รองเสนาธิการทหารบก ในวันที่ 1 ตุลาคม 2557 ได้ขึ้นดำรงตำแหน่ง เสนาธิการทหารบก แทนพลเอก อักษรา เกิดผล หรือ บิ๊กโบ้
และวันที่ 1 กรกฎาคม 2557 ได้มีพระบรมราชโองการโปรดเกล้าฯแต่งตั้ง พลเอกฉัตรเฉลิม เฉลิมสุข เป็นสมาชิกสภานิติบัญญัติแห่งชาติ อีกทั้งปัจจุบันยังดำรงตำแหน่งกรรมการอิสระในบริษัท ปตท. จำกัด (มหาชน) หรือ PTT
 
ที่มาประวัติ..วิกิพิเดีย
 